\*P/2608449\*

Na temelju Strategije razvoja turizma Republike Hrvatske do 2020. godine (NN 55/13), Strateškog plana Ministarstva turizma za razdoblje 2014. – 2016. godine i Državnog proračuna Republike Hrvatske za 2014. godinu i projekcije za 2015. i 2016. godinu (NN 152/13), te točke II Odluke Vlade o raspolaganju sredstvima Fonda za razvoj turizma (NN 122/13), Ministarstvo turizma provodi

**PROGRAM POTICANJA IZRADE REGIONALNIH PROGRAMA UREĐENJA I**

**UPRAVLJANJA MORSKIM PLAŽAMA**

|  |  |
| --- | --- |
| **OPĆI CILJ** | Jačanje konkurentnosti turističkih destinacija Hrvatske. |
| **POSEBNI CILJEVI** | 1. Uspostava sustavnog, promišljenog i održivog pristupa uređenju i upravljanju morskim plažama.
2. Razvoj javne turističke infrastrukture u svrhu jačanja konkurentnosti destinacije.
3. Podizanje kvalitete osnovnog turističkog proizvoda sunca i mora.
4. Identifikacija plažnih prostora kao resursne osnove i planiranje održivih modela uređenja i upravljanja morskim plažama.
5. Tematiziranje i brendiranje morskih plaža Jadrana s ciljem ostvarenja dugoročnog zadovoljstva turista i povećanja ukupne turističke potrošnje.
6. Usklađivanje interesa javnog, privatnog i civilnog sektora u upravljanju plažama kao javnom turističkom infrastrukturom
 |
| **NAMJENA/PREDMET FINANCIRANJA** | Izrada Regionalnih programa uređenja i upravljanja morskim plažama županija­­­­­­­­­­­­­­­­­­­­­ (u daljnjem tekstu: regionalni programi)\*. **\*Obvezni elementi regionalnog programa kao i metodologija izrade sastavni su dio ovog Programa (PRILOG br. 1)** |
| **KORISNICI** | Jedinice područne (regionalne) samouprave, (u daljnjem tekstu: korisnici) |
| **IZVOR FINANCIRANJA** | Fond za turizam, aktivnost u Državnom proračunu RH: A761044. |
| **IZNOS SREDSTAVA SUFINANCIRANJA** | Ministarstvo turizma (u daljnjem tekstu: Ministarstvo) će korisnicima sufinancirati **80**% prihvatljivih troškova pripreme izrade – Regionalnog programa, a **najviše do 500.000,00 kuna** po pojedinom korisniku. Za ovu namjenu osigurano je ukupno 3.500.000,00 kn. |
| **POSTUPAK PROVEDBE PROGRAMA** |
| **RASPISIVANJE JAVNOG POZIVA** | * Raspisivanje Javnog poziva za iskazivanje interesa županija za provedbu ovog Programa.
* Na Javni poziv Ministarstva mogu se putem zahtjeva (Obrazac JP/14) javiti jadranske županije:
* Istarska,
* Primorsko – goranska,
* Ličko – senjska,
* Zadarska,
* Šibensko – kninska,
* Splitsko – dalmatinska,
* Dubrovačko – neretvanska.
 |
| **NAČIN PODNOŠENJA ZAHTJEVA ZA ISKAZIVANJE INTERESA** | Ministarstvo objavljuje Javni poziv za iskazivanje interesa za provedbu ovog Programa na službenim stranicama Ministarstva [www.mint.hr](http://www.mint.hr). Prijave se podnose na popunjenom obrascu **Zahtjeva (MP/14)** poštom ili osobno u zatvorenoj omotnici na sljedeću adresu:**Puni naziv i adresa****podnositelja zahtjeva****MINISTARSTVO TURIZMA RH****„Prijava na Javni poziv – Regionalni program uređenja i** **upravljanja morskim plažama – ne otvaraj“****Prisavlje 14** **10 000 Zagreb** |
| **ROK ZA PODNOŠENJE PRIJAVA ZA ISKAZIVANJE INTERESA** | Javni poziv je otvoren od dana objave na službenim stranicama Ministarstva ([www.mint.hr](http://www.mint.hr)) do zaključno s **27**. **ožujkom 2014. godine**.  |
| **ZAHTJEVI KOJI SE NEĆE RAZMATRATI** | 1. Zahtjevi zaprimljeni izvan roka (rok za dostavu putem pošte otpremljeno s datumom zadnjeg dana Javnog poziva, odnosno osobno u pisarnicu do kraja radnog vremena zadnjeg dana Javnog poziva).
2. Zahtjevi podnositelja koji po ovom Programu ne mogu biti korisnici.
3. Zahtjevi s nepotpunim i neovjerenim obrascima.
4. Podnositelji zahtjeva koji nisu izvršili ugovorne obveze prema Ministarstvu iz prethodnih godina.
 |
| **POSTUPAK ODOBRAVANJA**  | Za provedbu postupka odobravanja i ugovaranja Ministarstvo imenuje Povjerenstvo i Stručnu radnu skupinu. Stručna radna skupina Ministarstva evidentira zaprimljene zahtjeve i utvrđuje ispravnost dokumentacije. O svom radu sastavlja zapisnik i dostavlja ga Povjerenstvu. Na prijedlog Povjerenstva ministar donosi Odluku o prihvaćanju zahtjeva korisnika koji su iskazali interes za provedbu ovog Programa. |
| **OBJAVA ODLUKE O PRIHVAĆENIM ZAHTJEVIMA** | Ministarstvo će na svojim službenim stranicama [www.mint.hr](http://www.mint.hr) objaviti Odluku ministra o prihvaćenim zahtjevima korisnika koji su iskazali interes za provedbu ovog Programa do zaključno s **3. travnjem 2014. godine.** |
| **JAVNA NABAVA** | 1. Korisnik pokreće postupak javne nabave za izradu Regionalnog programa uređenja i upravljanja morskim plažama županije (Zakon o javnoj nabavi NN 90/13, 83/13, 143/13), u roku od 30 dana od dana objave prihvaćenih zahtjeva na službenim stranicama Ministarstva www.mint.hr.
2. U ocjenjivački sud županija imenuje kao člana jednog predstavnika Ministarstva.

--> Za provedbu postupka javne nabave županija pisanim putem traži predstavnika Ministarstva za člana ocjenjivačkog suda. Predsjednik Povjerenstva Ministarstva imenuje člana/članove ocjenjivačkog suda u postupku javne nabave u županijama.1. S odabranim ponuditeljem korisnik sklapa ugovor o izvršenju predmetnih poslova: izrada Regionalnog programa.
 |
| **POSTUPAK UGOVARANJA S MINISTARSTVOM** | Nakon provedenih postupaka javne nabave za odabir izabranog ponuditelja za izradu Regionalnog programa korisnik sklapa ugovor s Ministarstvom. --> Radna skupina Ministarstva pregledava i obrađuje pristiglu dokumentaciju sukcesivno po zaprimanju zahtjeva korisnika. Povjerenstvo predlaže ministru donošenje odluke o sklapanju ugovora s korisnicima sredstava. Navedena odluka objavit će se na službenim stranicama Ministarstva www.mint.hr. Ministarstvo će s odabranim korisnicima potpisati ugovor najkasnije u roku od 15 dana od dana objave Odluke ministra na svojim službenim stranicama Ministarstva. |
| **DOKUMENTACIJA KOJA SE DOSTAVLJA PRI SKLAPANJU UGOVORA S MINISTARSTVOM** | 1. Ovjereni ugovor s odabranim ponuditeljem za izradu Regionalnog programa,
2. potvrda nadležne Porezne uprave o nepostojanju duga prema državi, ne starija od 30 dana,
3. instrumenti osiguranja za dodijeljena sredstva (bjanko zadužnica na prvi veći iznos odobrenih sredstava solemniziranu od strane javnog bilježnika, koju Ministarstvo zadržava sve do završenog projekta: izrade Regionalnog programa,
4. Izjava o PDV-u koja se nalazi na službenim stranicama Ministarstva.
 |
| **ISPLATA SREDSTAVA MINISTARSTVA TURIZMA PO UGOVORU** | 1. Po potpisivanju ugovora s korisnikom Ministarstvo će isplatiti 50% ugovorenih sredstava.
2. Preostali dio (50% sredstava) Ministarstvo će isplatiti po dostavi konačnog dokumenta „Regionalni program uređenja i upravljanja morskim plažama županije“, službeno usvojenog od strane županijske skupštine i objavljenog u službenom glasilu županije najkasnije do 15. prosinca 2014. godine.

  |
| **OBVEZE KORISNIKA** |  Nakon izrade Regionalnog programa korisnik je dužan Ministarstvu dostaviti:* Regionalni program uređenja i upravljanja morskim plažama županije - u tiskanom i elektroničkom mediju (CD, USB stick i sl.),
* presliku Odluke županijske skupštine o usvajanju predmetnog dokumenta,
* službeno glasilo županije u kojem je predmetna Odluka objavljena,
* dokaz o izvršenoj obvezi prema izabranom ponuditelju (faktura i bankovni izvadak o potvrdi uplate).
 |
| **NADZOR** | Nadzor nad namjenskim trošenjem sredstava vrši se uvidom u zaprimljenu dokumentaciju u svim fazama provedbe ovog Programa.U slučaju utvrđivanja objektivnih okolnosti koje su utjecale na nemogućnost ispunjenja obveza koje proizlaze iz ovog Programa i koje su utvrđene Ugovorom, korisnik sredstava je dužan odmah o tome obavijestiti Ministarstvo pisanim putem a najkasnije u roku od 7 dana od nastupanja novonastalih okolnosti.Na zahtjev Ministarstva korisnik je dužan pružiti na uvid i dodatnu, naknadno traženu dokumentaciju i/ili dodatna pojašnjenja.U slučaju utvrđivanja nepravilnosti u korištenju odobrenih sredstava, Ministarstvo donosi Odluku o povratu isplaćenih sredstava, a korisnik ih je dužan vratiti u roku 15 dana od zaprimanja Odluke. |
| **PRILOG** | **Prilog 1 - Obvezni elementi regionalnog programa kao i metodologija izrade sastavni su dio ovog Programa**  |
| **ZAVRŠNE ODREDBE** | Tijekom provedbe Programa Ministarstvo zadržava pravo na izmjene i dopune istog.  |

 M I N I S T A R

 Darko Lorencin

KLASA: 334-05/14-01/10

URBROJ: 529-05-14-1

Zagreb, 13. ožujka 2014. godine